section_heading: Povijest
paragraph_text: Osnovano je 1992. godine kao Hrvatsko društvo psihijatara, nedugo zatim preimenovano u Hrvatsko psihijatrijsko društvo. Od lipnja 1993. Društvo je član Svjetskog psihijatrijskog društva (WPA). Pri Društvu je osnovana Sekcija mladih specijalista i specijalizanata psihijatrije Hrvatske na sjednici osnivačke skupštine Sekcije 15. prosinca 2005. godine. Predsjednici Društva bili su: Vasko Muačević (1992. – 1994.), Ljubomir Hotujac (1994. – 2010.), Vlado Jukić (2010. – 2018.), a od 2018.g. predsjednica je Alma Mihaljević-Peleš.